पाएं अपने शहर की ताज़ा ख़बरें और फ्री ई-पेपरडाउनलोड करें
मुफस्सिल थाना क्षेत्र के एक गांव में युवती के साथ 2 वर्षों तक शादी का झांसा देकर यौन शोषण करने का मामला सामने आया है। मामले में युवती के बयान पर मुफस्सिल पुलिस ने प्राथमिकी दर्ज कर ली है। उसने सुभाष पासवान नाम के युवक को आरोपित किया है। युवती ने पुलिस को दिए बयान में कहा है कि सुभाष पासवान उसको प्रेम जाल में फंसा लिया। इसके बाद शादी का झांसा देकर 2 वर्षों तक उससे लगातार यौन शोषण करता रहा। युवती ने जब सुभाष पासवान को शादी करने के लिए दबाव दिया तो वह टालमटोल करने लगा।
मंगलवार की रात उक्त युवक उसके घर में घुस आया था। उसके साथ जबरदस्ती करने का प्रयास करने लगा। जब युवती ने उससे शादी करने का दबाव दिया तो आरोपित युवक उसके साथ मारपीट करने लगा। मारपीट की आवाज सुनकर जब उसके पिता घर में आए तो आरोपित युवक ने युवती के पिता के साथ भी मारपीट की। बाद में आसपास के लोग हल्ला सुनकर आए तो वह भाग निकला। गांव में पंचायती भी हुई। लेकिन पंचायती के बाद भी आरोपित युवक शादी करने से इनकार कर दिया। थानाध्यक्ष रोहित ने बताया कि पीड़िता के आवेदन के आधार पर प्राथमिकी दर्ज कर ली गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn